b"\n_START_ARTICLE_\nDriver: Parallel Lines\n_START_SECTION_\nAp\xc5\xbevalga\n_START_PARAGRAPH_\nSkirtingai nei ankstesniuose \xe2\x80\x9eDriver\xe2\x80\x9c serijos \xc5\xbeaidimuose, \xe2\x80\x9eParallel Lines\xe2\x80\x9c veiksmas vyksta tik viename mieste, Niujorke. Ta\xc4\x8diau vietoj to \xc5\xbeaidimo siu\xc5\xbeetas si\xc5\xablo du to paties miesto laikme\xc4\x8dius: 1978 ir 2006 metus. \xe2\x80\x9eParallel Lines\xe2\x80\x9c skiriasi nuo prie\xc5\xa1 tai i\xc5\xa1leisto \xe2\x80\x9eDRIV3R\xe2\x80\x9c tuo, kad jame ma\xc5\xbeiau vaik\xc5\xa1\xc4\x8diojimo, vykdant misijas, t. y. sugr\xc4\xaf\xc5\xbeta prie ankstesni\xc5\xb3 \xc5\xbeaidimo serij\xc5\xb3 ir susitelkta ties vairavimu, nors \xc5\xa1audymas \xc5\xbeaidime i\xc5\xa1lik\xc4\x99s. \xc5\xbdaidimas kritik\xc5\xb3 \xc4\xafvertintas geriau nei \xe2\x80\x9eDRIV3R\xe2\x80\x9c, bet visgi buvo sukritikuotas d\xc4\x97l lengvumo bei banalaus siu\xc5\xbeeto. \xc5\xbdaidimo pagrindinis herojus jau nebe slaptasis policininkas Tanner\xe2\x80\x99is, o TK (tariasi /ti:'kei/).\n_START_SECTION_\nVeik\xc4\x97jai\n_START_PARAGRAPH_\nTK (The Kid)\xc2\xa0\xe2\x80\x93 \xc4\xafgarsino Brian\xe2\x80\x99as Bloom\xe2\x80\x99as. Pagrindinis veik\xc4\x97jas, geriausias ir pagrindinis gaujos vairuotojas. Jis buvo atsakingas u\xc5\xbe gaujos nari\xc5\xb3 pa\xc4\x97mim\xc4\x85 i\xc5\xa1 nusikaltimo vietos, automobili\xc5\xb3 nuvarym\xc4\x85, preki\xc5\xb3 pergabenim\xc4\x85, mokes\xc4\x8di\xc5\xb3 rinkim\xc4\x85 ir kitus darbelius._NEWLINE_R\xc4\x97jus (Ray, \xc4\xafgarsino David\xe2\x80\x99as Walsh\xe2\x80\x99as)\xc2\xa0\xe2\x80\x93 geras TK vaikyst\xc4\x97s draugas. R\xc4\x97jus yra garsus visame Niujorke. Jis turi nuosav\xc4\x85 automobili\xc5\xb3 servis\xc4\x85 i\xc5\xa1d\xc4\x97styt\xc4\x85 3-jose Niujorko dalyse: Hunt\xe2\x80\x99s Point (Bronkse), Jersey (D\xc5\xbeesrsyje) ir La Guardia (Kvynse). R\xc4\x97jus supa\xc5\xbeindino TK su Slinku, teikia jam informacij\xc4\x85, remontuoja bei tobulina transporto priemones._NEWLINE_Slinkas (Slink, \xc4\xafgarsino Geoff\xe2\x80\x99as Brown\xe2\x80\x99as)\xc2\xa0\xe2\x80\x93 suteneris, narkotik\xc5\xb3 prekeivis. Pirmasis TK darbdavys._NEWLINE_Meksikietis (The Mexican)\xc2\xa0\xe2\x80\x93 \xc4\xafgarsino Nolan\xe2\x80\x99as North\xe2\x80\x99as. Jo tikrasis vardas Mendazo, Slinkas jam dav\xc4\x97 pravard\xc4\x99 Meksikietis._NEWLINE_Bi\xc5\xa1opas (Bishop) \xc4\xafgarsino Rodney\xe2\x80\x99us Saulsberry. Bi\xc5\xa1opas yra profesionalus, godus ir gudrus. Jis nepasitiki niekuo i\xc5\xa1skyrus save pat\xc4\xaf._NEWLINE_Kendy (Candy) \xc4\xafgarsino Michael\xe2\x80\x99as Cornacchia. Kendy \xc5\xa1iaip buvo apgail\xc4\x97tinas mulkis, 28-eri\xc5\xb3 met\xc5\xb3 storulis, ta\xc4\x8diau jis buvo geras planuotojas. Kendy apm\xc4\x85stydavo visk\xc4\x85 labai kruop\xc5\xa1\xc4\x8diai, iki pa\xc4\x8di\xc5\xb3 ma\xc5\xbeiausi\xc5\xb3 detali\xc5\xb3\xc2\xa0\xe2\x80\x93 tod\xc4\x97l yra labai naudingas gaujai, kuri j\xc4\xaf netgi i\xc5\xa1traukia i\xc5\xa1 kal\xc4\x97jimo._NEWLINE_Koriganas (Corrigan, \xc4\xafgarsino Ian\xe2\x80\x99as Gregory). Visad apsireng\xc4\x99s tvarking\xc4\x85 kostium\xc4\x85 ir pasiri\xc5\xa1\xc4\x99s kaklarai\xc5\xa1t\xc4\xaf. Ramus ir savimi pasitikintis\xc2\xa0\xe2\x80\x93 jis lengvai \xc4\xafgaudavo vis\xc5\xb3 \xc5\xbemoni\xc5\xb3 pasitik\xc4\x97jim\xc4\x85 ir jie jam atvyraudavo, da\xc5\xbenai net per daug._NEWLINE_Rafaelis (Rafael)\xc2\xa0\xe2\x80\x93 tai Kolumbietis, kurio ie\xc5\xa1kojo ir nu\xc5\xbeud\xc4\x97 Koriganas. Rafaelis turi dukr\xc4\x85 Marij\xc4\x85, kuri ker\xc5\xa1ija 2006-aisiais._NEWLINE_Marija (Maria, \xc4\xafgarsino Claudia Catalina)\xc2\xa0\xe2\x80\x93 2006\xc2\xa0m. dirba Kendy: tvarko ne\xc5\xa1varius reikaliukus, pri\xc5\xbei\xc5\xabri pinig\xc5\xb3 srautus ir saugo Kendy 'u\xc5\xbepakal\xc4\xaf' nuo miesto gangsteri\xc5\xb3. Ta\xc4\x8diau ji turi kit\xc4\x85 tiksl\xc4\x85. Kendy\xc2\xa0\xe2\x80\x93 tai tik prad\xc5\xbeia jos ker\xc5\xa1to, u\xc5\xbe nu\xc5\xbeudyt\xc4\x85 t\xc4\x97v\xc4\x85 Rafael\xc4\xaf, kelyje. Tam ji ruo\xc5\xa1\xc4\x97si vis\xc4\x85 savo gyvenim\xc4\x85.\n_START_SECTION_\nTransportas\n_START_PARAGRAPH_\nAbu laikotarpiai \xc5\xbeaidime turi savito, skirtingo stiliaus transport\xc4\x85, ta\xc4\x8diau keletas 1978-\xc5\xb3j\xc5\xb3 automobili\xc5\xb3 bei motocikl\xc5\xb3 pasirodo ir 2006-aisiais. Ap\xc4\x97jus sistem\xc4\x85 (angl. cheating) net ir 2006-\xc5\xb3j\xc5\xb3 transporto priemones galima i\xc5\xa1vysti 1978-\xc5\xb3j\xc5\xb3 eroje. Nors visi automobiliai \xc5\xbeaidime yra sukurti pagal realius j\xc5\xb3 atitikmenis, \xc5\xbeaidime jie turi fiktyvius pavadinimus._NEWLINE_Nauja \xe2\x80\x9eDriver\xe2\x80\x9c serijai yra transporto priemoni\xc5\xb3 modifikavimas. Kiekvienas automobilis (motociklas, sunkve\xc5\xbeimis) gali b\xc5\xabti patobulintas R\xc4\x97jaus dirbtuv\xc4\x97se. Galimi patobulinimai: spalva, variklio galia, nitro, pastorinti stiklai, spyruokl\xc4\x97s, amortizatoriai, ma\xc5\xa1inos auk\xc5\xa1tis, stabd\xc5\xbeiai, prispaudimo j\xc4\x97ga. Taip pat yra galimyb\xc4\x97 pratestuoti patobulint\xc4\x85 transporto priemon\xc4\x99.\n_START_SECTION_\nGarso takelis\n_START_PARAGRAPH_\n\xc5\xbdaidime groja vir\xc5\xa1 70 dain\xc5\xb3, nuo 1970-\xc5\xb3j\xc5\xb3 roko bei funk stiliaus iki moderniojo alternatyvaus roko ir repo. Muzika groja kol \xc5\xbeaid\xc4\x97jas s\xc4\x97di transporto priemon\xc4\x97je, tarsi grot\xc5\xb3 i\xc5\xa1 radijo grotuvo. Muzikos grup\xc4\x97s 1978 \xc5\xbeaidimo dalyje: Funkadelic, Can, Suicide, The Stranglers, War, Iggy Pop, Blondie, David Bowie, Parliament, The Temptations, Average White Band ir kt. Grup\xc4\x97s 2006 \xc5\xbeaidimo dalyje: Kaiser Chiefs, Yeah Yeah Yeahs, LCD Soundsystem, The Roots, Public Enemy, TV on the Radio, The Secret Machines ir kt. Konsol\xc4\x97ms Xbox ir PlayStation 2 skirtose \xc5\xbeaidimo versijose yra keletas papildom\xc5\xb3 dain\xc5\xb3."